**TÁJÉKOZTATÓ**

**Körmend város Önkormányzata Képviselő-testülete 2015. szeptember 24-i ülésére**

**Tárgy:** várkert önkormányzati vagyonkezelésbe adása

Tisztelt Képviselő-testület!

Az Önkormányzat a tavalyi évben vagyonkezelője lett a körmendi Batthyany- Strattmann kastélynak, hosszú folyamat eredményeként köttetett meg a szerződés a Magyar Állammal.

A szerződés kifejezi azt a bizalmat, amit az Államtól, a tulajdonostól kap Körmend városa eme objektum, az ország 5 legjelentősebb műemlékének egyike tekintetében, az Önkormányzat pedig az elmúlt 10 évben megtett mindent, ami a műemlék felújításához szükséges. Ma elmondhatjuk, hogy kész, kidolgozott kastélyprogram birtokában vagyunk, amely megvalósulási szakaszba is lépett azzal, hogy az Örökségközpont kialakításra került, jelenleg további forrást várunk azért, hogy további –immáron belső jellegű (belsőépítészet, színpadtechnológia, villamosság, fűtésrendszer) – felújításokat tudjunk végrehajtani. A program persze ennél összetettebb, a források érkezésétől függően folytatható az épületegyüttes többi részét érintő beruházások megvalósítása.

Jelen előterjesztés keretében arról tájékoztatom Önöket, hogy a tavalyi évben megkötött vagyonkezelési szerződés most módosításra került, amely révén immáron hivatalosan is Körmend lett a várkert vagyonkezelője is, a „birtokba adás” lezajlott. (A vagyonkezelési szerződés módosítását már hónapokkal ezelőtt tárgyalta a Testület.)

Úgy gondolom, hogy a várkertet illetően is csak az Önkormányzat volt az, aki képes volt annak megújítására nyertes pályázatok révén, erre kell törekedni a jövőben is, és ezt könnyíti meg reményeink szerint a jövőben a most megszerzett vagyonkezelői cím, minősítés.

Körmend, 2015. szeptember 14.

**Bebes István**

**polgármester**